text: Op mod 40.000 borgere var uden vand i Esbjerg i morges
  12 januar 2010 kl. 11.55
  Årsagen var, at der gik hul på en vandledning i den nordlige ende af byen.
  Bruddet skete ved 6-tiden, hvor vandet pludselig væltede op og ud på både Gl. Vardevej og Gjesing Ringvej.
  På et tidspunkt var dele af vejene dækket af op til 40 centimeter vand.
  Der kom styr på situationen ved ni tiden, men i tre timer havde vandet spærret for en stor del af morgentrafikken i den nordlige del af byen.
  På grund af det meget vand på den iskolde vej blev der saltet voldsomt.
  